Работы па квантавай электроніцы і спектраскапіі плазмы. Распрацаваў метады вывучэння параметраў лазераў, павышэння іх к.к.д., атрымаў спецыяльныя рэжымы іх работы для мэт спектраскапіі плазмы; высветліў працэсы ўзаемадзеяння магутнага лазернага выпраменьвання з нізкатэмпературнай плазмай, прыроду назіраемых пры гэтым нелінейных эфектаў; развіў метады ўнутрырэзанатарнай спектраскапіі і пашырыў галіны яе прымянення. Сумесна з Фізіка-тэхнічным інстытутам імя А.Ф.Іофе АН СССР даследаваў высокатэмпературную плазму ў устаноўках “Токамак” метадам рэзананснай лазернай флюарэсцэнцыі. Ажыццявіў распрацоўку новых метадаў спектральнага аналізу і іх укараненне на прадпрыемствах рэспублікі.